缺題五古詩 二
作者：魏徵
朝代：唐

paragraphs: 靈芝生河洲，動搖因洪波。
蘭榮一何晚，嚴霜瘁其柯。
哀哉二芳草，不植泰山阿。
文質道所貴，遭時用有嘉。
絳灌臨衡宰，謂誼崇浮華。
賢才抑不用，遠投荆南沙。
抱玉乘龍驥，不逢樂与和。
安得孔仲尼，爲世陳四科。
（見上海大衆書局《古今碑帖集成》。
）（按：詩帖爲大楷，云出靜木齋藏。
末署：「貞觀三年。
」原連作一首，詳詩意及押韻，當爲二詩。
此帖前代未見著錄，靜木齋亦不詳爲誰，是否魏徵所作，甚爲可疑。
今姑錄出，以俟考詳。
）。